Diari Oficial de la Generalitat Valenciana


Sumari del DOGV 599, del 02-06-1987 (1987/808903)

RESOLUCIÓ de 18 de maig de 1987, de la Direcció General de la Producció Agrària de la Conselleria d'Agricultura i Pesca, per la qual es regula la Campanya de Vaccinació Antiràbica de 1987.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   599

Data del DOGV
:   02-06-1987

Secció del DOGV
:   ALTRES DISPOSICIONS

Número del document
:   1987/808903


Data del document
:   18-05-1987

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució de 18 de maig de 1987, de la Direcció General de la Producció Agrària de la Conselleria d'Agricultura i Pesca, per la qual es regula la Campanya de Vaccinació Antiràbica de 1987.  
Atesa la importància que representa per a la sanitat animal i humana la prevenció contra el virus de la Ràbia, cal continuar la pràctica anual de vaccinacions de tot el cens cani existent com a mesura fonamental de profilaxi contra la possible aparició i difusió d'aquesta zoonosi.   
Assumides per aquesta Conselleria d'Agricultura i Pesca competències en matèria de sanitat animal, en especial tot el que fa referència a la prevenció de malalties en els animals, segons el que disposa el Reial Decret 3533/81, de 29 de desembre, i fent ús de les facultats que tinc atribuïdes, resolc:   
Article primer  
Els propietaris d?animals de l'espècie canina hauran de vaccinar-los obligatòriament abans del dia 30 de setembre d'enguany. Hom aconsella la vaccinació dels animals de l'espècie felina (gats).   
Els animals canins d'edat inferior a tres mesos podran ser vaccinats, sense incórrer en sanció, fora del termini fixat, sempre que els siga practicada una vegada que arriben a la susdita edat.   
Article segon  
Els Ajuntaments han de tenir confeccionat el ceus cani dels seus respectius municipis, d'acord amb el que disposa l'article 351 del Decret de 4 febrer de 1955 pel qual s'aprova el Reglament d'Epizooties.   
Aquest cens serà actualizat en base a les vaccinacions d'aquesta campanya, i hi figuraran el nom. i domicili del propietari i una ressenya abreviada de cada gos.   
Article tercer  
Els Ajuntaments posaran a disposició d'aquesta Campanya els locals idonis per procedir a la vaccinació, i els notificaran públicament, així com l'horari, mitjançant ban.   
El Director de la Campanya serà el Cap dels Serveis Provincials de Producció i Sanitat Animal de cada província.   
Article quart  
Els veterinaris que desplegaren la Campanya demanaran al Director d'aquesta mitjançant escrit, la sol·licitud de les dosis de vaccí; així mateix es proveiran de la documentació sanitària pertinent.   
Article cinqué  
Als propietaris dels gossos vaccinats se'ls lliurarà un certificat oficial (targeta sanitària) que omplirà el veterinari que realitze la vaccinació, així com una xapa metàl·lica que s'unirà al collar del gos. Aquest haurà de dar-la en tot moment.   
Article sisé  
A partir de la data de finalització de la Campanya, tots el gossos els propietaris dels quals no posseesquen la documentació sanitària actualitzada corresponent seran arreplegats pels Serveis Oficials competents i se sacrificaran en el termini de vint-i-quatre hores si no eren reclamats pels seus propietaris. En cas de reclamació seran vaccinats abans de lliurar-los als propietaris, els quals pagaran els drets de vaccinació i la sanció pertinent.   
Article seté  
Una vegada finalitzada la Campanya, els veterinaris que hi hagen participat elaboraran un Informe de vaccinacions on expressaran els animals vaccinats, la data de vaccinació, el nom., la raça de l'animal, el número de xapa corresponent, el nom. i domicili del propietari.   
N'enviaran una còpia als Ajuntaments afectats, una altra al Director de la Campanya i una altra al Veterinari titular corresponent.   
Article vuité  
Quan se sospitarà o confirmarà l'aparició d'un cas de ràbia, s'atendran al que disposen els articles, del 36 al 351, del Capítol XLIV, del Reglament d'Epizooties esmentat anteriorment.   
Article nové  
El Director dels Serveis Territorials de la Conselleria d'Agricultura i Pesca de la província corresponent, aplicarà les sancions oportunes als infractors d'allò establert en aquesta normativa i a les disposicions vigents en matèria de lluita contra la ràbia.   
Article desé  
Atenent a l'efectivitat que ha suposat el tractament antiequinococcòsic aplicat simultàniament amb la campanya de vacciació antiràbica, hom aconsella als propietaris dels gosses el tractament d'aquesta malaltia.   
DISPOSICIO FINAL  
Aquesta normativa entrarà en vigor l'endemà de la publicació al Diari Oficial de la Generalitat Valenciana.   
València, a 18 de maig de 1987 -El Director General de la Producció Agrària: Gonzalo Casanova López.